
BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat raportul asupra proiectului de Lege pentru completarea art.2 din Legea nr.84/2012 privind unele măsuri referitoare la veniturile de natură salarială ale personalului plătit din fonduri publice, trimis spre dezbatere, în fond, Comisiei juridice, de disciplină şi imunităţi, cu adresa nr. PL -x 318 din 30 septembrie 2013 şi înregistrată cu nr.4c-11/1061 din 30 septembrie 2013.
                  În raport de obiectul şi conţinutul său, iniţiativa legislativă face parte din categoria legilor ordinare.

	PREŞEDINTE,

Bogdan Liviu CIUCĂ






PARLAMENTUL ROMÂNIEI

CAMERA DEPUTAŢILOR

	Comisia juridică,

de disciplină şi imunităţi

      
	
	Bucureşti, 5.02.2014 
Nr. 4c-11/1061   

PL x-318/2013


RAPORT

asupra proiectului de Lege pentru completarea art.2 din Legea nr.84/2012
 privind unele măsuri referitoare la veniturile de natură salarială
 ale personalului plătit din fonduri publice
În conformitate cu prevederile art.95 din Regulamentul Camerei Deputaţilor, Comisia juridică, de disciplină şi imunităţi, cu adresa nr. PL -x 318 din 30 septembrie 2013 şi înregistrată cu nr.4c-11/1061 din 1 octombrie 2013, a fost sesizată cu dezbaterea pe fond a proiectului de Lege pentru completarea art.2 din Legea nr.84/2012 privind unele măsuri referitoare la veniturile de natură salarială ale personalului plătit din fonduri publice .

Senatul, în calitate de primă Cameră sesizată, a adoptat această iniţiativă legislativă, în condiţiile articolului 75 alineatul (2) teza a III-a din Constituţia României, republicată.

Potrivit prevederilor art.75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.

Consiliul Legislativ, prin avizul nr.165 din 18 martie 2013, a avizat favorabil, cu observaţii şi propuneri  iniţiativa legislativă.

Guvernul a transmis punctul de vedere negativ prin adresa nr.504/12.04.2013.
Comisia pentru muncă şi protecţie socială a avizat negativ iniţiativa legislativă, în şedinţa din 16 octombrie 2013.

Propunerea legislativă are ca obiect de reglementare completarea articolului 2 din Legea nr.84/2012 privind unele măsuri referitoare la veniturile de natură salarială ale personalului plătit din fonduri publice, cu un nou alineat, alin.(11), prin care se propune exonerarea de la plată şi pentru sumele date în plată şi după 1 ianuarie 2011, pe baza contractelor colective de muncă, prelungite prin acte adiţionale, anterior intrării în vigoare a Legii – cadru nr. 284/2010 privind salarizarea unitară a personalului plătit din fonduri publice, cu modificările şi completările ulterioare.

În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat iniţiativa legislativă, expunerea de motive, punctul de vedere al Guvernului şi  avizul Consiliului Legislativ în şedinţa din 5 februarie 2014.
La lucrările Comisiei juridice, de disciplină şi imunităţi a participat, în calitate de invitat, domnul Prodan Liviu, expert principal în cadrul Ministerului Finanţelor Publice. 

La dezbateri au fost prezenţi 17 deputaţi, din totalul de 26 membri ai Comisiei juridice, de disciplină şi imunităţi.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să propună plenului Camerei Deputaţilor respingerea proiectului de Lege pentru completarea art.2 din Legea nr.84/2012 privind unele măsuri referitoare la veniturile de natură salarială ale personalului plătit din fonduri publice.
În raport cu obiectul şi conţinutul reglementării, proiectul de lege face parte din categoria legilor ordinare.
	PREŞEDINTE,
Bogdan Liviu CIUCĂ

	                SECRETAR,
Theodor-Cătălin NICOLESCU


Consilier parlamentar
Silvia Olaru

